
                       הנדון: מענה לפנייתך לקבלת מידע בהתאם לחוק חופש המידע מתאריך 16/04/2019

במענה לפנייתך מיום 16/04/2019 באשר לקבלת מידע אודות ועדות למחיקת חובות ברשות האכיפה והגבייה, הריני להשיבך כדלקמן:

1. באשר לחובות במערכת ההוצאה לפועל יובהר כי הוועדה שלה הסמכות לדון במחיקת או הפחתת חובות דנה רק בתיקים בהם המדינה היא הזוכה ולא כאשר מדובר בנושה פרטי. 
החשבת הכללית הסמיכה ביום 21.12.14 את רשות האכיפה והגבייה למחוק חובות מדינה בתיקים המטופלים על ידי מנהל הגבייה.
1. מחיקה עד 35,000 ₪ לחוב בודד ועד 1,000,000 ₪ בשנה לחוב מצטבר ועדת המחיקות מדרג ראשון היא:
ממונה מנהל הגבייה (נציג יועמ"ש) וחשב רשות האכיפה והגבייה או מי מטעמו. 
2. מחיקת 35,000 ₪ ועד 500,000 ₪ לחוב בודד ועד 5,000,000 ₪ בשנה לחוב מצטבר, ועדת המחיקות מדרג שני היא: 
סמנכ"ל מנהל הגבייה, חשב רשות האכיפה והגבייה וממונה מנהל הגבייה (נציג יועמ"ש)
3. מחיקת חוב מעל חצי מיליון ₪ לחוב בודד ועד 5,000,000 ₪ בשנה לחוב מצטבר, תועבר בקשה לוועדת המחיקות העליונה בחשב הכללי.
4. תדירות התכנסות הוועדה: אחת לחודש וגם לפי הצורך. 
5. לא ניתן לערער על החלטות הוועדה
6. באשר למספר התיקים שנידונו בוועדה בשנתיים האחרונות ומס' החובות שנמחקו על ידי הוועדה, אני מאריכה את זמן המענה בשל הזמן הנדרש לעיבוד המידע. 


2. א.     הרכב הועדה למחיקת והפחתה של חובות רשות השידור: 
         חשב רשות האכיפה והגביה, סמנכ"ל, מנהל המרכז לגביית קנסות.
ב.     הועדה מוסמכת לדון בבקשות למתן פטור  בהתאם לתקנות רשות השידור וכן בבקשות למתן 
         פטור בנסיבות חריגות שאינן קבועות בתקנות רשות השידור.
ג.      הועדה מתכנסת אחת לשלושה שבועות או לפי הצורך.

ניתן לפנות לוועדות למחיקת חובות שצוינו לעיל בדרכים הבאות:
1. פניה בטופס מקוון באתר האינטרנט שלנו שכתובתו: www.eca.gov.il
1. פניה בפקס שמספרו: 02-5084130
1. פניה בדואר לכתובת: ת.ד. 34235 ירושלים, מיקוד: 9134102. 
 

בברכה,
רבקה אהרוני 
הממונה על העמדת מידע לציבור
רשות האכיפה והגבייה

